Diari Oficial de la Generalitat Valenciana


Sumari del DOGV 3790, del 11-07-2000 (2000/5400)

ORDRE de 6 de juny de 2000, de la Conselleria de Cultura i Educació, per la qual es modifica l'autorització a determinats centres docents privats per canvi de titularitat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5400


Data del document
:   02-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * transmissió de la propietat
    * ensenyament privat

ORDRE de 6 de juny de 2000, de la Conselleria de Cultura i Educació, per la qual es modifica l'autorització a determinats centres docents privats per canvi de titularitat. [2000/X5400]
  
Vists els expedients iniciats a instància dels representants dels titulars dels centres docents privats que s'assenyalen en l'annex, en sol·licitud de la modificació de l'autorització per canvi de titularitat dels centres.
  
En els expedients s'aporten documents atorgats davant un notari o amb signatures legitimades per este, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura i Educació.
  
Cada nou titular declara que no es troba en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impediria ser titular d'un centre docent privat.
  
Els expedients han sigut tramitats per les Direccions Territorials corresponents, les quals, a la vista dels informes favorables de la Unitat d'Inspecció Educativa, eleven propostes favorables a allò sol·licitat.
  
Vists el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris; el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics; i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat dels centres docents privats assenyalats en l'annex, en els termes que s'especifiquen.
  
DISPOSICIÓ ADDICIONAL
  
La present ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 6 de juny de 2000
  
El conseller de Cultura i Educació,
  
MANUEL TARANCÓN FANDOS
  
Annex
  
Centre: Acadèmia d'Estètica Gimsa
  
Adreça: c/ Asensio, 12 entresòl
  
Localitat: Castelló de la Plana
  
Província: Castelló
  
Codi: 10687725
  
Anterior titular: Pedro Almela Broch
  
Nou titular: Gimsa Estética, SL.
  
Centre: Centre autoritzat de música Tres per Quatre
  
Adreça: c/ Pintor Soler Blasco, cantonada c/ Tomell
  
Localitat: Castelló de la Plana
  
Província: Castelló
  
Codi: 41971400
  
Anterior titular: Agost Música, SL.